APROBACIÓN DEFINITIVA DEL PLAN ECONÓMICO FINANCEIRO DOCONCELLO DE LALIN PARA OS EXERCICIOS 2016-2017
ADMINISTRACIÓN LOCAL — Municipal — Lalín (Presupostos e cadros de persoal, 05/07/2016)

Esgotado o prazo de exposición ao público do Plan Económico Financeiro 2016-2017 do Concello de Lalín, aprobado inicialmente por acordo do Pleno da Corporación en sesión celebrada o día 26 de maio de 2016 sen que se presentara reclamación algunha, elévase a definitivo o acordo inicialmente adoptado. Dacordo co disposto nos artigos 23.4 da Lei Orgánica 2/2012, de 27 de abril, de Estabilidade Orzamentaria e Sostibilidade Financeira e de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, publícanse un resumo do Plan Económico Financeiro: Os obxectivos que se pretenden obter co presente Plan Económico-Financeiro son que o Concello alcance uns niveis de cumprimento das magnitudes económicas da Corporación co mantemento do servizos que actualmente se están a prestar xunto coa xestión do aparcadoiro. Para tal fin, debese conseguir que: 1.—A Estabilidade Orzamentaria nos ofreza unha situación de Superávit ou de Capacidade de Financiación 2.—Se cumpra coa Regra de Gasto Para lograr isto, é necesario a elaboración do presente Plan que se estruturará nas seguintes fases: 1ª Fase: Diagnóstico da Situación Actual: na que se analizarán as magnitudes descritas e outras que se consideren pertinentes para detectar cal é o motivo do incumprimento das Regras Fiscais.2ª Fase: Estratexias de Actuación e medidas a adoptar: propóñense as principais medidas que se pretenden levar a cabo para corrixir a situación e debese cuantificar o efecto que ditas medidas terán sobre a economía da entidade. Se sinalaran os obxectivos a lograr coa aplicación do Plan en relación coa Capacidade/Necesidade de Financiación e Límite de Gasto.3ª Fase: Posta en marcha do Plan Económico-Financeiro: nesta fase téñense que levar á práctica as medidas propostas e desenroladas na fase anterior conforme o Calendario de actuación que se aprobe. Estas medidas son as propostas pola intervención municipal.4ª Fase: Control e Seguimento do Plan. O control será realizado polo órgano de Tutela financeira (MEH, CCAA, Pleno) a través dos Informes de Intervención trimestrais, semestrais ou anuais (de aprobación do Presuposto, Liquidación do Presuposto, Obrigacións Trimestrais, etc.) nos que se poña de manifesto si se están cumprindo os obxectivos marcados no propio Plan. Nos casos que os incumprimentos que se pretendían subsanar se manteñan, procederase a revisión das medidas de acción do Plan, a adopción de medidas novas e á reformulación do presente Plan Económico-Financiero. Para levar a cabo esta análise, partimos da información da Liquidación dos últimos tres exercicios onde se pode ver a evolución económica do concello de Lalín e do seu OO. AA Patronato Cultural de Lalín. Nun primeiro momento a lóxica faría pensar que todos os ingresos están a disposición do concello. Sen embargo dous capítulos moi importantes como son o 4 e o 7 conteñen ingresos finalistas procedentes doutras administracións. Isto implica que as subvencións teñen un fin concreto e non poden ser libremente dispostas polo concello para fins distintos dos que foron concedidas porque o non cumprimento do obxectivo das mesmas con levaría a súa inmediata perda. Algunhas financian servizos que se sinalan en cadros anteriores e as do capítulo 7 investimentos. Polo tanto os ingresos del capítulo 4 (transferencias correntes) e os do capítulo 7 (transferencias de capital) non nos daría ningunha marxe de manobra. Por último nos ingresos do Patronato habería que restar as cantidades que se transferiron dende o concello posto que consolidan, así no ano 2013 a aportación do concello ó Patronato ascendeu a: 310.000€, no 2014 a: 337.000€ e no 2015 a 280.000€. Por outra banda a vista dos datos do 2013 é preciso traer a colación que tanto o importe do capítulo 9 de ingresos como o importe tan alto do capítulo 6 de gastos foron consecuencia da aprobación da modificación de crédito nº6-p/2013, para abonar a Gaia Lalín Arena S. L., as inversións realizadas, de conformidade co establecido no artigo 266 do TRLCAP, como consecuencia da reversión anticipada da totalidade das instalacións e equipos adscritos que constitúen o patrimonio concesional que se realizou con motivo da resolución de mutuo acordo do contrato de concesión de obra pública e explotación do edificio polideportivo-multiusos de Lalín. Esta operación implicou a aprobación dun Plan Económico Financeiro polo Pleno o 28 de outubro de 2013, para cumprir tanto coa estabilidade como coa regra de gasto no exercicio 2014. Un plan que se cumpliu. A débeda viva supón un indicador importante para avaliar a solvencia financeira da entidade. Os problemas de solvencia poden deberse a un exceso de endebedamento que provoca un incremento da carga financeira que unida ó resto de gasto corrente fai imposible que sexan absorbidos polos ingresos correntes da entidade desembocando nun aforro neto negativo. O capital Vivo do Concello no trienio 2013-2015 foi: CAPITAL VIVO 2013 ————- 8.237.726,16 € CAPITAL VIVO 2014 ————- 5.706.840,58 € CAPITAL VIVO 2015 ————- 4.307.303,35 € Coa conta financeira podemos analizar diversa información económica que pode ser de interese para detectar parte dos problemas económicos-financeiros que se reflexan na execución presupostaria da entidade. Nunha primeira aproximación, podemos observar como o endebedamento vaise reducindo ano a ano e que non existe previsión de concertación de novas operacións de crédito no horizonte 2016-2017. O aforro neto informa da capacidade de endebedamento que ten a Corporación. Si o aforro neto é negativo a entidade carece de capacidade para facer fronte a novas operacións de préstamo a longo prazo. Si o aforro neto é positivo danos información da capacidade para facer fronte a novas operacións de préstamo a longo prazo e ata que importe e en que condicións (utilizando formulas de matemáticas financeiras) se poden concertar. Actualmente estase cumprindo co Período Medio de pago en tesoureira tanto polo concello como polo patronato sendo os parametros, do último trimestre 2015 E no primeiro trimestre 2016: Co volume de dereitos e obrigacións actual e da súa execución non se perciben tensións de tesoureira. A situación actual do Concello de Lalín, é dun incumprimento conxuntural derivado dunha operación puntual de adquisición con pago aprazado, unha circunstancia que pode e debe ser superada no exercicio 2016 e no 2017. Para definir con precisión as variables e medidas que nos permitan proxectar as cifras no Plan Económico Financeiro para este período, establecese este posible Partimos para o período de duración do Plan Económico Financeiro dun escenario de dous exercicios o 2016 e 2017 período no que se debe recuperar a estabilidade, e no que o que se cambia, con respecto os exercicios anteriores, é a xestión directa do aparcadoiro subterréno. Unha xestión directa que implica en gastos o custe salarial de catro postos de traballo, un deles a media xornada, gastos de limpeza (xestión directa ou indirecta), mantemento das instalación, e electricidade, e no apartado de ingresos a aprobación dun prezo público por utilización das instalacións. En canto tanto os ingresos como os gastos ordinarios analizaremos a súa evolución ó longo dos próximos dous exercicios, para comprobar se son sostibles sen adoptar ningunha medida adicional, recordando que esta análise e co escenario actual, sen posibles cambios en ningún campo, outro escenario exporíase se ven modificadas as condicións laborais de determinados profesionais deste concello que actualmente están en situación de obra ou servizo irregular. A primeira das medidas non supón un incremento de ingresos en relación cos exercicios anteriores, máis ben, palía a perda dos mesmos derivada do fin da medida imposta polo Goberno para o 2014 e 2015 por Lei 16/2013, do 29 de outubro, pois neses períodos para os inmobles de uso residencial que pertencían á metade con maior valor catastral do conxunto de inmobles do municipio que teñan dito uso, así como para os inmobles de uso non residencial aplicábaselles o tipo do 0,5 %. Actualmente a todos os inmobles urbanos se lle aplica o 0,46. A outra medida relativa a ingresos é a aprobación do prezo público polo uso do aparcadoiro subterráneo, sen embargo debe engadir esta intervención unha referencia o informe asinado pola Tesourería e pola propia intervención de data 29 de marzo de 2016, onde se conclúe: “que estando en vigor a Ordenanza Reguladora do Prezo público polo servizo de aparcamento no parking Europa sendo de aplicación o cobro deste prezo público dende o día 1 de xaneiro de 2016, non consta que se este procedendo ó cobro do mesmo producindo así un perxuizo para os intereses municipais”. Tal e como se indicou en liñas anteriores, tendo en conta que a inestabilidade de concello de Lalín non é estrutural non será preciso implementar todas as medidas recollidas no artículo 116 bis da LRBRL. Sen embargo o que si procede, é aprobar o importe da regra de gasto a cumprir no período 2016 e 2017. Para determinar o importe do 2016 partiremos do peche 2015, do que eliminaremos o importe da anualidade 2016 do pago aprazado, xa que sería unha vulneración dos límites orzamentarios partir do peche 2015 posto que se vería incrementado fraudulenamente as posibilidades de gasto do Concello froito dun incumprimento previo, sen embargo se eliminamos a cantidade que provoca o incumprimento sería seguir unha liña coherente coas actuais directrices orzamentarias. Esta contía incrementarémoslle a porcentaxe aprobada polo Goberno cifrada en 1,8%. Así: O límite da Regra de Gasto 2017 será establecido coa aprobación do orzamento 2017, e, en todo caso, tras o peche do exercicio 2016, actualmente non se pode establecer unha contía definitiva, xa que dunha banda partiremos das previsións de peche 2016, que como o seu nome indica son meras previsións ata a liquidación non se materializarán sendo nese momento onde teremos os datos para o cálculo definitivo. E por outra banda tamén partiríamos da porcentaxe de incremento de gasto autorizada actualmente, dato que pode cambiar. Polo que será no momento en que teñamos coñecemento certeiro desas magnitudes cando deberemos aprobar o límite de regra de gasto para o exercicio 2017. Unha vez deseñadas as medidas económicas a adoptar, así como a súa proxección económica, e fixados os obxectivos a alcanzar coas mesmas, é preciso formular un calendario de actuación para a súa aprobación polo órgano competente así como a identificación da autoridade pública responsable para a súa posta en marcha e aplicación. Unha vez aprobado o Plan polo Pleno da Corporción é obrigatoria a posta en coñecemento da Comisión Nacional da Administración Local. Posto en marcha as medidas propostas no mesmo é preciso que se proceda a comprobar periódicamente que estas nos permiten alcanzar os obxectivos marcados. Ditas comprobacións realizaranse pola Intervención municipal con ocasión do cumprimento das obrigas trimestrais de remisión de información por parte do Concello ó Ministerio de Facenda. Dos citados informes darase conta ó Pleno do Concello e ós órganos encargados da execución do mesmo para que adopten as medidas complementarias que sexan necesarias para alcanzar os obxetivos marcados polo Plan. E con carácter definitivo comprobarase pola Intervención municipal, con ocasión da aprobación da Liquidación do Presuposto de cada exercicio económico, o cumprimento dos obxectivos de Estabilidade Orzamentaria, Regra de Gastos e Nivel de Débeda. a) Si en ditos informes se aprecia cumprimento dos obxetivos marcados darase por finalizada a execución do Plan Económico-Financeiro. b) Si en ditos informes apreciase INCUMPRIMENTO dalgún dos obxectivos marcados remitirase o Pleno para que nos prazos que marca a Lei Orgánica 2/2012, de 27 de abril, de Estabilidade Orzamentaria e Sostibilidade Financeira se proceda a súa revisión e aprobación coas medidas complementarias necesarias para alcanzar os obxectivos legalmente estabrecidos. Lalín a 28 de xuño de 2016.—O Alcalde-Presidente, Rafael L. Cuiña Aparicio.